《潇湘八景图 其七 烟寺晚钟》
宋代·叶茵

冥濛一抹笼峥嵘，峥嵘深处传疏声。溪横古槎低欲折，隐约前村通去程。

万里征夫不知宿，数尽飞鸦栖古木。输与中边三四僧，枯藤挑云归佛屋。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。